Diari Oficial de la Generalitat Valenciana


Sumari del DOGV 4715, del 18-03-2004 (2004/2790)

Informació pública de la suspensió del programa d'actuació integrada de la unitat d'execució 1 de sòl urbanitzable industrial de Pla General d'Ordenació Urbana.
----------------------------------------------------------------------------------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2790


Organisme emissor
:   Ajuntament de Gaianes

Tipus de document
:   Anunci

Informació pública de la suspensió del programa d'actuació integrada de la unitat d'execució 1 de sòl urbanitzable industrial de Pla General d'Ordenació Urbana. [2004/X2790]
  
Havent-se emés Decret 28/2004 pel qual se suspén el termini d'exposició al públic d'anunci d'informació pública del Programa d'Actuació Integrada de la Unitat d'Execució 1 de sòl urbanitzable industrial de PGOU de Gaianes (Alacant), publicat en el DOGV número 4695 de 19 de febrer de 2004, el tenor literal del qual és el següent:
  
Vist que des de l'aprovació i entrada en vigor del Pla General d'Ordenació Urbana de Gaianes, sent el dia 12 de febrer de 2004.
  
I atés que la mercantil Mertre, SA, va presentar per registre d'entrada el dia 13 de febrer de 2004, Programa d'Actuació Integrada, segons procediment regulat en l'article 48 de la Llei 6/1994, de 15 de novembre de la Generalitat Valenciana, reguladora de l'Activitat Urbanística.
  
Que el dia 19 de febrer de 2004 es va publicar la dita iniciativa en el Diari Oficial de la Generalitat Valenciana, sense que es tinguera constància de la notificació a titulars cadastrals amb anterioritat a la pròpia publicació.
  
Que el dia 3 de març de 2004 es va realitzar diligència d'exhibició en la persona de l'alcaldessa, davant Laura Muñoz Alonso, notària autoritzada i dipositària de la iniciativa presentada per Mertre, SA, en què comprovat que la llista tancada de notificacions remeses a Servici de Correus, era incompleta per no citar tots els titulars cadastrals amb anterioritat a la publicació d'esta en el Diari Oficial de la Generalitat Valenciana.
  
D'ací que comprovats tots estos extrems, d'una forma fefaent i en atenció al que disposa l'article 71, en relació amb l'article 42.3 b) de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, resolc:
  
1. Donar un termini per a esmena i millora en la tramitació com es disposa en l'article 713é de la llei rituària, suspenent els efectes de la publicació del dia 19 de febrer realitzada per iniciativa privada, fins a la data en què s'acredite de forma fefaent que s'han remés les notificacions a tots els titulars cadastrals.
  
2. Notificar la present resolució als interessats Mertre, SA, amb la finalitat que procedisquen a l'esmena d'errors en el termini de 10 dies des de la notificació de la present resolució.
  
3. Donar per suspés a efectes de còmput de terminis els 20 dies que s'arbitren per a exposició al públic del Programa d'Actuació Integrada, i estos es comptaran des que s'acredite la notificació a tots els particulars, extrem que així haurà de tindre constància en l'acta protocol·litzada a la Notaria per ser el conducte que s'ha utilitzat per a la seua exposició al públic.
  
4. Notificar la present resolució a altres empreses que hi han presentat iniciatives.
  
5. Remetre anunci al Diari Oficial de la Generalitat Valenciana de la suspensió dels terminis.
  
6. Exposar al tauler d'anuncis de l'Ajuntament el present decret perquè en prengueu coneixement.
  
7. De conformitat amb l'article 107.1 de la llei rituària, s'informa que contra la present resolució es podrà interposar recurs d'alçada i potestatiu de reposició, davant el mateix òrgan que dictà la present resolució i així com, resolts estos, quedarà expedita la via jurisdiccional contenciosa administrativa, segons el que preceptua l'article 109.
  
Així ho mana i signa davant meu la secretària interina, de la qual cosa done fe.